Diari Oficial de la Generalitat Valenciana


Sumari del DOGV 750, del 27-01-1988 (1988/810460)

RESOLUCIÓ de 10 de desembre de 1987, de la Direcció General de Treball, per la qual s'estableixen els preus dels serveis oferits per les Residencies de Lleure de la Comunitat Valenciana adscrites a aquesta Direcció General.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   750

Data del DOGV
:   27-01-1988

Secció del DOGV
:   ALTRES DISPOSICIONS

Número del document
:   1988/810460


Data del document
:   10-12-1987

Organisme emissor
:   Conselleria de Treball i Seguretat Social

Tipus de document
:   Resolució

Resolució de 10 de desembre de 1987, de la Direcció General de Treball, per la qual s'estableixen els preus dels serveis oferits per les Residències de Lleure de la Comunitat Valenciana adscrites a aquesta Direcció General.  
Per Reial Decret de 29 de desembre de 1982 (BOE de 21 de març de 1983), es traspassen a la Comunitat Valenciana les funcions i els serveis de l?Estat en matèria de Lleure, i per Reial Decret de 28 de desembre de 1983 (BOE de 6 de març de 1984), es realitza la valoració definitiva del cost efectiu i l'ampliació de mitjans pressupostaris adscrits als serveis traspassats en aquesta matèria.  
En virtut de tot això, la Comunitat Valenciana té competències plenes en les funcions de l?extingit Institut Social de Lleure procedents de l?Obra Sindical d'Educació i Descans a què fa referència l'article 2 del Reial Decret 691/1979, de 20 de febrer.  
La Direcció General de Treball té al seu càrrec la gestió de les Residències de Lleure situades en l?àmbit territorial de la Comunitat Autònoma Valenciana, per la qual cosa, i d'acord amb les normes de transferència anteriorment esmentades, ha resolt d'establir els preus següents pels serveis oferits:  
Els preus pels serveis per a l'exercici 1988 tindran una pujada, pel que fa als establerts en l'exercici 1987, que se situa al voltant del 4%; per a establir aquest augment, s'ha pres com a referència l?índex de preus al consum esdevingut durant 1987 que se situa a l'entorn del 5 %.  
S?incrementaran únicament els preus de les estades que incloguen els serveis d'allotjament i manutenció, tot mantenintse els preus dels serveis de menjador per a no residents perquè aquest servei s'ofereix de manera complementària a fi d'aconseguir la plena utilització de les instal·lacions disponibles.  
Els preus de les estades queden establerts per temporada en les quanties següents:  
Temporada Baixa-Mitja  
Preu: 1.315 pessetes persona/dia en habitació de dos o més llits.  
Preu: 1.885 pessetes diàries habitació individual.  
Temporada Alta  
Preu: 1.715 pessetes persona/dia en habitacions de dos o més llits.  
Preu: 2.400 pessetes persona/dia en habitació individual.  
Especificacions.-  
Els xiquets entre 2 i 12 anys, ambdós inclusivament, tindran un descompte del 50% sobre l?import de les estades, sempre que s'allotgen en la mateixa habitació que els responsables.  
Els nens menors de dos anys que no utilitzen els serveis de menjador o dormen en bressols instal·lats en l'habitació de llurs responsables, estan exents de pagament.  
Les persones majors de 60 anys tindran un descompte del 20% sobre l'import de les estades durant la temporada Baixa-Mitja.  
A les peticions d'estada en grups integrats per adults i xiquets majors de 12 anys, que passen de 25 places, per a la mateixa Residència i data, se'ls farà un descompte del 10% sobre el cost de les estades durant la temporada Baixa-Mitja.  
A efectes del descompte establert en el paràgraf anterior hom considerarà com a grup integrat les estades adjudicades pels sindicats, per raó del conveni de col·laboració subscrit amb la Conselleria de Treball i Seguretat Social per a la gestió de les Residències.  
Els descomptes que s'hi especifiquen es consideren incompatibles entre ells mateixos.  
Els preus anteriors no inclouen les consumicions de bars, ni els serveis d'animació discrecional en què participen voluntàriament els residents.  
S'estableix que la manca de gaudiment d'algun servei programat no genera dret a reducció del preu de l?estada.  
A tots els preus se'ls aplicarà el recàrrec del 6% d'IVA.  
València, 10 de desembre de 1987. - El Director General de Treball: Eduard Montesinos i Chilet.